als_Latn dik_Latn sag_Latn
Fahri Xharra: Arbana aderoi në partinë Pellazgët e Duhur të Kosovës – PDK
- May 09, 2017 14:58
- Satirë
Për dallim nga burri i saj, Andin Lokaj, xhaxhai i Arbana Xharrës, Fahri Xharra, e ka mbështetur aderimin e mbesës së tij në PDK.
Madje, gjithologu Xharra i cili dikur ka qenë po ashtu kritik i ashpër i PDK’së, ka edhe vlerësime të larta për partinë e drejtuar nga Kadri Veseli.
“Arbana aderoi në partinë e cila mban lidhjet me të forta me paraardhësit tanë, pellazgët e vjetër. Nëse veç nuk e keni ditur, akronimi PDK nuk nënkupton në të vërtetë Partia Demokratike e Kosovës. Kuptimi i fshehtë është tjetërqysh. PDK do të thotë Pellazgët e Duhur të Kosovës”, ka shkruar Xharra.
Ndër të tjera, Xharra edhe ka shpjeguar lidhjet e PDK’së me pellazgët.
“Themeluesit e PDK’së janë pasardhësit origjinal të pellazgëve. Vendlindja e kryetarit të parë të PDK’së, Buroja, në kohën e pellazgëve quhej Burrojcum, dhe familja e parë që ka jetuar në këtë vend të lashtë ka qenë Thaçokoqet e vjetër, që janë parardhës të familjes Thaçi”, ka shpjeguar tutje Fahri Xharra.
Xharra ka folur edhe për familjen Veseli e cila në kohën e pellazgëve njiheshin si Vesllazgajt e Brobaniqit, familjen Çitaku që njiheshin si Çitakushët shtathedhur dhe Musmuratët që janë pasardhës të Musmusmusve.
Megjithatë, Fahriu nuk ka treguar se a do ta ndjekë rrugën e mbesës dhe t’i bashkohet një ditë PDK’së. Kjo gjë mebtet për t’u parë. /PamPress/
Lajmet në rubrikën "Satirë" janë lajme satirike, dhe si të tilla në shumicën e rasteve janë lajme të sajuara dhe jo të vërteta.
als_Latn tgl_Latn nya_Latn als_Latn als_Latn als_Latn als_Latn als_Latn als_Latn als_Latn als_Latn